钦定古今图书集成/明伦汇编/官常典/第355卷 > 陆崑 薄彦徽 葛浩 贡安甫 史良佐
## 钦定古今图书集成/明伦汇编/官常典/第355卷 > 陆崑 薄彦徽 葛浩 贡安甫 史良佐

李熙　、姚学礼　、张鸣凤　、曹闵　、黄《昭道》、

妊七月而生，弘治九年举进士，授清丰知县，以廉干
征拜南京御史。武宗即位，疏陈重风纪八事：一奖直
言。古者臣下不匡其刑墨。宋制，御史入台，逾十旬无
言，有辱台之罚。今郎署建言如李梦阳、杨子器辈，当
加旌擢，而言官考绩，宜以章疏多寡及当否为殿最。”
二、复面劾。“旧制：御史大班弹劾，被劾者趋出待罪，即
唐人对仗读弹文遗意。近率封章奏闻，批答未行，弥
缝先入。乞遵旧典面奏，立取睿裁。”三、“明淑慝，尚书刘
大夏、王轼允去。侍郎张元祯、陈清见留，贤不肖倒置，
宜勉留二人，放元祯等还田里。四、核命令。近者言妨
左右，频见留中。事涉所私，辄收成命。乞令诸曹章奏
俱具疏送阁，已行者得考稽，未行者易奏请。五、养锐
气。御史与都御史例得互相纠绳行事不宜牵制。六、
均差遣。御史以南北为限，显然重轻。自今除巡按面
命外，其他差遣及迁转资格，宜南北一体。七、专委任。
河南道有考核之责，请择人专任。八、励庶官。”郎中田
岩、姚汀、张宪，员外郎李承勋、胡世宁、张嵿、顾璘等二
十人，皆宜显擢。章下所司。正德元年劾中官李荣、高
凤、苗逵，保国公朱晖。因请汰南京增设守备内臣，广
开言路，屏绝宴游骑射。帝不能从。时八党窃柄，朝政
日非。崑偕十三道御史薄彦徽、葛浩、贡安甫、王蕃、史
良佐、李熙、任诺、姚学礼、张鸣凤、蒋钦、曹闵、黄昭道、王
弘、萧乾元等上疏极谏曰：“自古奸臣欲擅主权，必先
蛊其心志。如赵高劝二世严刑肆志，以极耳目之娱；
和士开说武成毋自勤约，宜及少壮为乐。仇士良教
其党以奢靡导君，勿使亲近儒生知前代兴亡之故。
其君惑之，卒皆受祸。陛下嗣位以来，天下颙然望治。
乃未几宠幸奄寺，颠覆典刑。太监马永成、魏彬、刘瑾、
傅兴、罗祥、谷大用辈共为蒙蔽，日事宴游，上干天和。
灾祲叠告，廷臣屡谏，未蒙省纳。若辈必谓宫中行乐，
何关治乱，此正奸人欺君之故术也。陛下广殿细旃，
岂知小民穷檐蔀屋，风雨之不庇；锦衣玉食，岂知小
民祁寒暑雨冻馁之弗堪；驰骋宴乐，岂知小民疾首
蹙额，赴诉之无路。昨者雷震郊坛，彗出紫微，夏秋亢
旱，江南米价腾贵，京城盗贼横行，顾可恣情纵欲，不
一顾念乎？阁部大臣受顾命之寄，宜随事匡救，弘济
艰难。言之不听，必伏阙死谏，以悟圣意。顾乃怠缓，悦
从巽顺，退托自为谋，则善矣。如先帝付委，天下属望
何？伏望侧身修行，亟屏永成辈以绝祸端。委任大臣，
务学亲政，以还至治。”疏至，朝事已变，刘健、谢迁皆被
逐。于是彦徽为首，复上公疏，请留健、迁罪永成、瑾等。
瑾怒，悉逮下诏狱，搒掠蕃诺，诡言不预知，为主狱者
所叱。狱成，各杖三十，除名。昭道、弘、乾元逮捕未至，命
即南京阙下杖之。后列奸党五十三人，崑、彦徽等并
与焉。瑾诛，复崑官，致仕。世宗初，诏录用，有阻之者，勿
果召。彦徽，阳曲人。弘治九年进士。尝论道士崔志端
不可为《尚书》归。未及起官，先卒。浩，字天宏，上虞人。弘
治九年进士。由五河知县擢御史。数陈时政阙失，孝
宗多采纳。正德元年，帝允司礼中官高凤请，令其从
子锦衣都指挥得林掌卫事。浩等争之，言：“先帝诏锦
衣官悉由兵部推举，陛下亦悉罢传乞官。今得林由
传奉，不关兵部。废先帝命，坏铨举法，虚陛下诏。一举
三失，由凤致之。乞治凤罪而罢得林。”御史潘镗亦言：
“凤、得林，操中外大柄，中人效尤，弊将安底？”帝皆不听。
浩既削籍，瑾憾未释，复坐浩劾武昌知府陈晦不实，
与安甫、蕃、熙、学、礼、崑六人逮杖阙下。瑾诛，浩起知邵
武府。入觐，陈利弊五事，悉施行。嘉靖中，历官两京大
理卿。帝郊祀，有犯跸者，法司欲置重典。浩执奏，得不
死。十年夏，雷震午门，自劾致仕归，年九十二卒。安甫，
字克仁，江阴人。弘治九年进士。授长垣知县。孝宗时，
擢御史。尝疏劾寿宁侯张鹤龄。正德初，考功郎杨子
器以山陵事下诏狱。安甫疏力救。兵部尚书刘大夏，
为中官所扼，谢病去。户部侍郎陈清迁南京工部尚
书，安甫率御史请还大夏，罢清进退大臣，毋使左右
谗人得预报闻。彦徽等之疏，安甫笔也。瑾知之，故列
奸党，以安甫首。南御史。家居十年，终岁不入城市。起
山东佥事。甫三月，引疾归。良佐，字禹臣，亦江阴人。弘
治十二年进士。由行人擢御史。后起云南副使。平十
八寨苗，赐白金文绮。濬海口，溉田千顷。滇人颂之。熙，
上元人。弘治九年进士。由将乐知县擢御史。十八年，
奸人徐俊等造谣言，帝遣官赍《驾帖》至南京，有所捕
治。已而知其妄，熙公疏言：“陛下于此事，威与明少损
矣。倘奸人效尤，妄以蜚语中善类，害何可胜言。”事下
法司，亦力言《驾帖》之害。帝纳之。正德元年九月以灾
异复偕御史陈十事。请罢鹰犬射猎，以慎好恶。正中
官张瑜等罪，以彰天讨。斥中官所荐顺天巡抚柳应
辰、江西参政王纶，以抑奔竞。罢侍郎张元祯、王华、叶
贽。巡抚李进、毕亨、欧信。太仆卿王珩。尚宝少卿祝祥，
以黜不职退按察使李善、参议林沂、知府陈晦等十
三人，“以清庶官”，他五事不具载，章下所司。瑾诛，得祸者皆起，熙独废。世宗嗣位，始起饶州知府，迁浙江副
使，以清操闻。学礼，巴人，家京师，弘治六年进士。尝公
疏劾大寮张昇等五人。正德元年复公疏谏，佚游不
纳。后起云南佥事，终参议。鸣凤，上海人，弘治九年进
士。正德初，劾大寮张元祯等六人，方议有所遣，鸣凤
削籍，事遂寝。后起湖广佥事，进副使。鸣凤，初令永康，
有政绩，在湖湘，治复最。母忧归，卒钦杖死，别有传。闵，
上海人，进士，为沙县知县。被征，民号泣攀留，累日不
得去。既与崑等同得罪，后当起官，以养母不出。母终
枕块，得寒疾卒。昭道，平江人。弘治十二年进士。后起
广西佥事，再迁云南参政。抚木邦、孟密有功，终左布
政使。弘，《乾元》无考。蕃诺抵不与知，不足载。